Diari Oficial de la Generalitat Valenciana


Sumari del DOGV 3759, del 29-05-2000 (2000/2733)

Resolució del recurs ordinari amb el número de referència interna R-176/1999. (expedient de construcció número 12/1/0024/90).
-----------------------------------------------------------------------------------------------------------------------------

### Dades del document

Número de DOGV
:   3759

Data del DOGV
:   29-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2733


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Resolució del recurs ordinari amb el número de referència interna R-176/1999. (expedient de construcció número 12/1/0024/90). [2000/S2733]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifiquem a Promociones y Construcciones Loar, SL, avinguda de Borriana, 15 (12761 Castelló de la Plana) la resolució del recurs ordinari amb el número de referència interna R-176/1999.
  
«Resolució
  
Examinats els recursos ordinaris formulats pel senyor Manuel Romaní Suay i pel senyor Enrique Corujo Gabaldón en representació del senyor Juan Manuel Requena Puertas, contra la resolució del Servei Territorial d'Arquitectura i Habitatge de Castelló en l'expedient de construcció número 12/1/0024/90.
  
Antecedents de fet
  
Primer. La senyora Elisa Dols Gimeno i el senyor Mateo Delgado Sancho presentaren una denúncia davant el Servei Territorial d'Arquitectura i Habitatge de Castelló per deficiències constructives en els habitatges de protecció oficial situats a Castelló, carrer Juan Ramón Jiménez núm. 20, i s'envià un perit d'aquest organisme perquè emetera informe, en base al qual es va acordar la incoació d'expedient sancionador contra la promotora, constructora i també contra els facultatius de l'obra, amb trasllat del corresponent plec de càrrecs.
  
Segon. L'instructor de l'expedient sancionador va dictar la proposta de resolució en la qual entenent-se provada la comissió de dues infraccions molt greus de l'article 153 C) 4 i 6 del Reglament d'Habitatges de Protecció Oficial, proposava la imposició de dues sancions pecuniàries de 250.000 pessetes a cadascun dels expedientats, i també l'ordre d'obres a la promotora d'esmenes de les deficiències recollides en el plec de càrrecs.
  
Tercer. El cap del Servei Territorial va dictar una resolució en la qual modificava la proposta, i s'entén provada la comissió d'una infracció molt greu de l'article 153 C)6 del Reglament d'Habitatges de Protecció Oficial, i s'imposa una multa de 250.000 pessetes a la promotora i constructora, i una de 100.000 pessetes a l'arquitecte i aparellador, amb ordre d'obres d'esmenes de les deficiències a Promociones y Construcciones Loar, SL.
  
Quart. Contra aquesta resolució interposen dins del termini i en la forma escaient un recurs d'ordinari el senyor Manuel Romaní Suay i el senyor Enrique Corujo Gabaldón en representació del senyor Juan Manuel Requena Puertas, amb les al·legacions que consten en aquests i que es donen ací breument.
  
Fonaments de dret
  
Primer. Aquesta direcció general és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 32/1998, de 31 de març, del Govern Valencià (DOGV núm. 3.218, de 6 d'abril).
  
Segon. El que disposen els articles 107, 110, 114, 115, 116 i 117, de la Llei de Règim Juridic de les Administracions Públiques i del Procediment Administratiu Comú, pel que fa a l'admissió i tramitació del recurs ordinari.
  
Tercer. Sol·liciten els recurrents que es revoque i deixe sense efecte la resolució recorreguda per la caducitat de l'expedient d'acord amb l'article 20.6 del Reial Decret 1.398/1993, de 4 d'agost en relació amb l'article 43.4 de la Llei 30/1992, de 26 de novembre, i també la inexistència d'infracció i la necessitat de demostrar la culpabilitat en no existir prova; la nul·litat de ple dret per inaplicació de l'article 62.e) de la LRJAP i del PAC en no haver realitzat l'administració els actes mínims necessaris per a la comprovació dels fets; la vulneració del principi de presumpció d'innocència, vigència del principi de personalitat de les sancions i improcedència de solidaritat en el dret administratiu sancionador, i l'exigència de dol o culpabilitat.
  
Quart. Pel que fa a la caducitat al·legada aquesta no existeix ja que els expedients sancionadors iniciats a instància de comunicat com en el present cas que fou per denúncia, encara que l'acte formal de l'acord d'incoació ho efectue el cap del Servei Territorial per impuls de la sol·licitud dels denunciants, se'ls aplica en allò referent als terminis l'article 43.1 de l'al·ludida Llei 30/1992, en relació amb l'article 20.6 últim paràgraf del Reial Decret 1.398/1993, de 4 d'agost, pel que fa a l'article 43.4 d'aquesta es refereix exclusivament als expedients sancionadors incoats d'ofici (sentències dels tribunals superior de justícia de la Rioja de 20.06 i 10.02.1997, de Múrcia de 18.12.1996 i 02.07.1997, de Catalunya i Navarra de 06.06.1996 i 30.06.1994 respectivament), es a dir, quan no existeixen tercers, sinó únicament l'administració i l'expedientat, cosa que no ocorre en aquest assumpte.
  
Cinqué. Pel que fa al fons de l'assumpte, consta en l'informe pericial de data 11 de juny de 1997, referit als escapaments de gasos fecals en les cambres de bany que ?No apareixen en la coberta les canonades de ventilació de les baixants, la qual cosa poguera ser causa del desifonament del sistema d'evacuació?, aquesta omissió en la construcció de l'edifici que vulnera el que disposa en les Normes d'Habitabilitat i Disseny de la Comunitat Valenciana, HD 91, en els seus articles 2.6 i 2.22 referit a ventilació i confort higrotèrmic, i també l'exigència sobre salubritat en l'annex III, (informe del perit del Servei Territorial de data 11 d'abril de 1997) és la causa dels escapaments de gasos fecals en les cambres de bany, resultat de la falta d'actuació diligent per part dels recurrents que incompliren normes tan elementals en l'edificació, ja que el seu deure de vigilància els obliga a això, i també del promotor i constructor per la seua obligació de bon construir.
  
Aquests informes pericials tenen caràcter determinant per a la resolució de l'expedient, d'acord amb l'article 17.3 i 4 del Reial Decret 1.398/1993, de 4 d'agost pel qual s'aprova el Reglament per l'exercici de la potestat sancionadora, i en conseqüència queda provada la comissió de la infracció imputada per quant existeix relació causa efecte entre la conducta dels imputats i el resultat de la deficiència constructiva.
  
Pel que fa a la solidaritat al·legada, no es produeix ja que les sancions són independents en entendre's que cadascun dels imputats és autor d'una infracció molt greu de l'article 153 C)6 del Reglament d'Habitatges de Protecció Oficial.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar els recursos ordinaris formulats pel senyor Manuel Romaní Suay i pel senyor Enrique Corujo Gabaldón en representació del senyor Juan Manuel Requena Puertas, contra la resolució del Servei Territorial d'Arquitectura i Habitatge de Castelló de data 6 de juliol de 1998, que queda confirmada.
  
Contra aquesta resolució que posa fi a la via administrativa, es podrà interposar recurs contenciós administratiu, davant el Jutjat Contenciós Administratiu de Castelló, en el termini de dos mesos, comptadors des de l'endemà de la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercir qualsevol altre recurs que estime oportú.
  
València, 28 de juliol de 1999.- El director general d'Arquitectura i Habitatge: José Mª García Zarco.»